มอบเงินจากกองทุนเงินช่วยเหลือผู้ประสบสาธารณภัยสำนักนายกรัฐมนตรี ช่วยเหลือผู้ประสบสาธารณภัย
นายธีรภัทร ประยูรสิทธิ ปลัดสำนักนายกรัฐมนตรี พร้อมคณะ เดินทางลงพื้นที่จังหวัดนครศรีธรรมราช เพื่อมอบเงินช่วยเหลือผู้ประสบสาธารณภัยในพื้นที่จังหวัดนครศรีธรรมราช จากกองทุนเงินช่วยเหลือผู้ประสบสาธารณภัย สำนักนายกรัฐมนตรี ซึ่งเป็นค่าวัสดุในการก่อสร้าง ซ่อมแซมบ้านเรือนที่เสียหายจากสาธารณภัย ให้กับผู้แทนกลุ่มผู้ประสบสาธารณภัย จำนวน 4 ราย ณ ห้องประชุมศรีวิชัย ชั้น 5 ศาลากลางจังหวัดนครศรีธรรมราช ดังนี้1. กลุ่มนางณัฐธินี ธนชัยรวีภัทร รวมเป็นเงิน 210,485 บาท2. กลุ่มนางสาววันดี คงจูด รวมเป็นเงิน 3,044,127 บาท3. กลุ่มนายวงศ์ บัวโต รวมเป็นเงิน 732,900 บาท4. กลุ่มผู้สูงอายุ คนพิการ และผู้ด้อยโอกาสที่มีฐานะยากจน รวมเป็นเงิน 3,835,983 บาทจากนั้นปลัดสำนักนายกรัฐมนตรี พร้อมคณะเดินทางไปเยี่ยมผู้ประสบอุทกภัยในพื้นที่ จำนวน 2 หลังคือ นางเส๊าะ ดารากัย บ้านเลขที่ 18 หมู่ที่ 3 ตำบลนาเคียน อำเภอเมือง จังหวัดนครศรีธรรมราช และนางลำดวน ปูลง บ้านเลขที่ 89 หมู่ที่ 2 ตำบลหูล่อง อำเภอปากพนัง จังหวัดนครศรีธรรมราช และเดินทางไปตรวจราชการ ณ จังหวัดพัทลุงต่อไปกรมป้องกันและบรรเทาสาธารณภัย ได้แจ้งขอรับความช่วยเหลือจากกองทุนเงินช่วยเหลือผู้ประสบสาธารณภัย สำนักนายกรัฐมนตรี ในพื้นที่จังหวัดนครศรีธรรมราช เพิ่มเติม กรณีบ้านเรือนเสียหายจากเหตุอุทกภัยพายุโซนร้อน "ปาบึก" และกรณีบ้านเรือนของผู้สูงอายุ คนพิการ และผู้ด้อยโอกาสที่ครอบครัวมีฐานะยากจน เสียหายจากเหตุอุทกภัย ซึ่งในที่ประชุมคณะกรรมการกองทุนเงินช่วยเหลือผู้ประสบสาธารณภัย สำนักนายกรัฐมนตรี ครั้งที่ 2/2565 เมื่อวันที่ 28 ธันวาคม 2564 โดยมีนายอนุชา นาคาศัย รัฐมนตรีประจำสำนักนายกรัฐมนตรี เป็นประธานการประชุม ได้มีมติอนุมัติให้การช่วยเหลือผู้ประสบสาธารณภัยในจังหวัดนครศรีธรรมราช เพิ่มเติม เป็นเงินรวมทั้งสิ้น 7,823,495 บาท โดยแบ่งเป็น1. เงินช่วยเหลือค่าวัสดุก่อสร้าง/ ซ่อมแซมบ้านเรือนที่เสียหายจากพายุ โซนร้อน “ปาบึก” พื้นที่ตำบลแหลมตะลุมพุก อำเภอปากพนัง จังหวัดนครศรีธรรมราช จำนวน 274 หลัง เป็นเงิน 3,952,512 บาท2. เงินช่วยเหลือค่าเครื่องอุปโภค และของใช้จำเป็นแก่ครอบครัวผู้ประสบภัยจากพายุโซนร้อน “ปาบึก” พื้นที่ตำบลแหลมตะลุมพุก อำเภอปากพนัง จังหวัดนครศรีธรรมราช จำนวน 7 ครัวเรือนๆ ละ 5,000 บาท เป็นเงิน 35,000 บาท3. เงินช่วยเหลือค่าวัสดุก่อสร้าง/ ซ่อมแซมบ้านเรือนที่เสียหาย ผู้สูงอายุ คนพิการ และผู้ด้อยโอกาสที่มีฐานะยากจน จำนวน 156 ราย เป็นเงิน 3,835,893 บาท